Jenan Jatu : iseɣaren di yal amekan, iɛciwen ččuren s tulditin, iɛeṭṭaren, wid inehharen iɣyal ttenaɣen d lemal-nsen.Takka tulli-t d ariḥa n diri, imukan uk arwin iɣerwasen di yal amḍiq, d ayen iɛedda-n itelisa. Irgazen ttebanen-d am wid teḥuz daɛwessu id yeɣli-n seg jahennama, ɣelin-d ɣer ukerfi-agi sbegnen-d laḥzen di lqaɛa s lekmal. Yessasen-aɣ-d ɛemmi yiwen urgaz d awezlan ur yesɛi ara lqed maḍi, allen-is qelben-t, tamgreḍṭ-is mecṭuḥet tettbin amzun akken aqqeṛṛu-s yenṭeḍ serid ɣer tfekka-s.Ixeddem deg yiwet n tekkubanit anda id-ttaɣen tiɣawsiwin tteɛawaden-asen lbiɛ, qqaren-as Belis. D yiwen yilef yettnadi amek ara yefti, deg wakud-nni iɣersiwen iweḥciyen it-yecban ṭuqten, tufɣiwin id-yeɣlin ɣef temdinin am daɛwessu dayen ur 29